ศูนย์คุณธรรมเดินหน้าขับเคลื่อน 8 โครงการใช้นวัตกรรมเสริมสร้างคุณธรรมคนไทยปี 2566
รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) กล่าวว่า ที่ประชุมคณะกรรมการศูนย์คุณธรรมได้มีมติเห็นชอบโครงการสำคัญของศูนย์คุณธรรมปี 2566 จำนวน 8 โครงการ ประกอบด้วย โครงการที่ดำเนินการต่อเนื่อง ได้แก่ โครงการส่งเสริมการพัฒนาองค์กรคุณธรรมสู่มาตรฐานคุณธรรม โครงการนวัตกรรมระบบพฤติกรรมไทยและโครงการสมัชชาคุณธรรมส่วนโครงการที่ ศูนย์คุณธรรมรับผิดชอบหลัก 2 โครงการ ได้แก่ พัฒนากลไกระบบเครดิตสังคม โครงการส่งเสริมและขยายผลบุคคลและองค์กรต้นแบบด้านคุณธรรม ส่วนที่ศูนย์คุณธรรม เป็นหน่วยงานสนับสนุน 3 โครงการ คือโครงการครอบครัวคุณธรรมพลังบวก โครงการเสริมสร้างศักยภาพนักรณรงค์สื่อสารคุณธรรมและโครงการสื่อสารเสริมสร้างคุณธรรมของสังคมไทยสำหรับโครงการใหม่ที่เสนอ ในบทบาทของหน่วยงานสนับสนุนนั้นเป็นการนำเรื่ององค์ความรู้และนวัตกรรมเข้าไปช่วยสนับสนุนหน่วยงาน องค์กรต่าง อาทิ โครงการครอบครัวคุณธรรมพลังบวก โดยทำงานร่วมกับกระทรวงการพัฒนาสังคมและความมั่นคงของมนุษย์ โครงการเสริมสร้างศักยภาพนักรณรงค์สื่อสารคุณธรรมโดยใช้หลักสูตรสื่อคุณธรรมขยายฐานนักสื่อสารมวลชนและรณรงค์ส่งเสริมด้านคุณธรรม จริยธรรม ให้เกิดขึ้นในวงกว้างมากยิ่งขึ้น และโครงการสื่อสารเสริมสร้างคุณธรรมของสังคมไทย มีการบูรณาการร่วมกับหน่วยงานที่เกี่ยวข้องทำให้เกิดพื้นที่ของสื่อคุณธรรมมากขึ้น